proiect

 **PARLAMENTUL REPUBLICII MOLDOVA**

 **LEGE**

**pentru modificarea și completarea Legii finanțelor publice și**

**responsabilității bugetar-fiscale nr.181 din 25 iulie 2014**

Parlament adoptă prezenta lege organică.

|  |
| --- |
| **Art.1 -** Legea finanțelor publice și responsabilității bugetar–fiscale nr.181 din 25 iulie 2014 (Monitorul Oficial al Republicii Moldova, 2014, nr.223-230 art.519 ),cu modificările și completările ulterioare, se modifică și se completează după cum urmează: |
| 1. Articolul1 se completează cu alineatul (3) cu următorul cuprins:„(3) Prevederile alineatului (2) din prezentul articolul în partea ce se referă la aprobarea bugetelor nu se aplică pentru autoritățile bugetare independente.”  |
| 2. Articolul 3, după noțiunea „*autoritate/instituţie bugetară”* se completează cunoțiunea *autoritate bugetară independentă* cu următorul cuprins:„*autoritate bugetară independentă* – autoritate publică, bugetul căreia,în condițiile legii care reglementează activitatea acesteia, se aprobă de către Parlament separat și ulterior se include în bugetul de stat;”.3. Articolul 4 se completează cu alineatul (4) cu următorul cuprins:„(4) În cazul emiterii de către Curtea de Conturi a opiniei contrare sau în cazul refuzului auditorului public extern de a emite opinie asupra situaţiei financiare, conducătorul autorității/instituției bugetare/autorității bugetare independente poartă răspundere conform legislației în vigoare.” |
| 4. La articolul 18 litera b), cuvintele „legea privind limitele macrobugetare pe termen mediu şi” se exclude.5. La articolul 19 litera d), „şi prezintă Parlamentului proiectul legii privind limitele macrobugetare pe termen mediu”.6. La articolul 20 alineatul (1) litera c), cuvintele „şi proiectul legii privind limitele macrobugetare pe termen mediu” se exclud.7. La articolul 21 alineatul (1) litera j), cuvintele „monitorizează activitatea” se substituie cu cuvintele „asigură supravegherea activităţii şi eficienţa utilizării patrimoniului” |
| 8. Articolul 35 se completează cu alineatul (3) cu următorul cuprins:“(3) Transferurile cu destinație specială, utilizate contrar destinației, se virează pînă la finele anului bugetar, în mărimea sumei respective, la bugetul de stat. În cazul în care, suma transferurilor utilizate contrar destinației, constatată în urma controalelor efectuate de către organele abilitate, nu este virată la bugetul de stat, aceasta se restabilește în mod incontestabil prin intermediul relațiilor interbugetare.” |
| 9. Articolul 47, alineatul (1):la litera a), cuvintele „proiectul legii privind limitele macrobugetare pe termen mediu şi” se exclud; |
| la litera b), cuvintele „legea privind limitele macrobugetare pe termen mediu şi” se exclud;se completează cu litera b1) cu următorul cuprins:„b1) Parlamentul trimite la Guvern bugetele autorităților bugetare independente aprobate pentru includerea în bugetul de stat pentru anul bugetar următor.” |
| la litera c), cuvintele „pînă la 15 august” se substituie cu cuvintele „până la 15 septembrie”. |
|  10. La articolul 48, alineatul (7) va avea următorul cuprins: „(7) Cadrul de cheltuieli cuprinde limitele sectoriale de cheltuieli ale bugetului public naţional şi pe componentele acestuia, inclusiv transferurile interbugetare.” |
| 11. Articolul 49 se abrogă. |
| 12. Articolul 51 se completează cu alineatul (21) cu următorul cuprins:„(21) Bugetul autorității bugetare independente se aprobă în condițiile legii care reglementează activitatea acesteia.” |
| 13. Articolul 53 se completează cu alineatul (11) cu următorul cuprins:„(11) Bugetul de stat include bugetele autorităților bugetare independente adoptate de către Parlament.” |
| 14. Articolul 55 alineatul (5), după cuvîntul „respectiv,” se completează cu cuvintele „sau a legii privind modificarea acesteia,”, iar după cuvîntul „aprobate” se completează cu cuvintele „ ,după caz, modificate,”. |
| 15. La articolul 57, alineatul (2) se completează cu litera c) cu următorul cuprins:„c) volumul transferurilor urmează a fi aprobate la nivelul celor prevăzute în bugetul de stat;”. |
| 16. La articolul 61, alineatul (5) după cuvîntul „adoptă” se completează cu textul „ , ca regulă,”. |
| 17. Articolul 62:la alineatul (2), după cuvintele „de la” se introduce cuvîntul ”/la”; |
| la alineatul (4), cuvintele „în conturile bugetelor componente ale bugetului public naţional,” se exclud; |
| la alineatul (7), cuvintele „bănci comerciale” se substituie cu cuvintele „prestatori de servicii de plată”. |
| 18. La articolul 66, alineatul (2) în final se completează cu textul „ , luînd în considerare datoriile înregistrate la finele anului precedent.”. |
| 19. Articolul 67 se completează cu alineatul (11) cu următorul cuprins:“(11) Autoritățile/instituțiile bugetare vor putea efectua plăți curente, doar după stingerea datoriilor cu termen de achitare expirat.” |
| 20. Articolul 68 alineatul (41), după cuvîntul „zile” se completează cu cuvîntul „lucrătoare”. |
| 21. Articolul 70:la alineatul (1), cuvîntul „bugetare” se exclude; |
| alineatul (3) va avea următorul cuprins:„(3) În cazul instituțiilor bugetare amplasate peste hotarele țării, soldurile mijloacelor bănești înregistrate în conturile acestora la data încheierii anului bugetar, se utilizează în anul bugetar următor în contul finanțării de la buget a alocațiilor aprobate.” |
| 22. La articolul 73 alineatul (4) litera b), cuvintele „ , precum şi explicaţii privind eventuale abateri de la limitele macrobugetare pe termen mediu” se exclude.23. Articolul 80:la alineatul (1), cuvintele „trezoreriilor teritoriale” se substituie cu cuvintele „ trezoreriilor regionale”;la alineatul (5), textul „suma principală a împrumutului, dobînda şi alte plăţi, penalitatea” se substituie cu textul „penalitatea, dobînda şi alte plăţi, suma principală a împrumutului”; |
| articolul se completează cu alineatul (9) cu următorul cuprins:„(9) Pentru autoritățile/instituțiile bugetare și alți beneficiari de mijloace bugetare, care nu au prezentat la timp rapoartele privind utilizarea mijloacelor alocate, nu au înlăturat în termenele stabilite încălcările şi neajunsurile depistate, precum şi nu au prezentat alte rapoarte/documente/informaţii solicitate, Ministerul Finanțelor suspendă temporar finanțarea de la bugetul de stat a autorităților/instituțiilor respective.”  |
| **Art.2. -** Guvernul, în termen de 6 luni de la data intrării în vigoare a prezentei legi:a) va prezenta Parlamentului propuneri pentru aducerea legislaţiei în vigoare în concordanţă cu prezenta lege; b) va aduce actele sale normative în concordanţă cu prezenta lege. |

 **Președintele Parlamentului**